Woensdagoggend: 9 Maart 2016 - Weather Forecasting for South Africa
Woensdagoggend: 9 Maart 2016
​Goeie môre almal: Hallo Kenya: Look like fairly good rain in the north-west of the country and I expect that to continue. More than enough moisture over the rest of the country for a few isolated storms and a slightly better chance later in the south-west.
Ja, dit het ook hier by my ge-drup in die noorde, 'n hele 1.8mm, darem beter as in 1992 toe ek net 1.6mm gekry het vir die hele Maart…. Daar is nog hoop vir PTA vir nog reën. Die lekker reën (die kol beweeg nou in oor Mosambiek) oor Mopani in die Kruger Wildtuin, van sowat 90mm is fantasties, Satara verder suid het nie so goed gedoen nie, slegs sowat 2mm. Daar was ook kolle met 40mm en meer in die Tzaneen gebied en 'n boer ,,bo-op die berg sê hy het sowat 100mm gekry. Kan dit glo as mens sien hoeveel reën daar by Mopani geval het, wat Laeveld is. Die reën is stadig maar seker besig om op die klaar oor die Oos-Londen gebied maar ook daar het dit kolle baie goed gereën, 70mm oor sowat 2 dae en dat daar kolle sal wees wat meer gekry, sal ek verseker ook glo. Lichtenburg, in die dorp het sowat 20mm gekry maar dit sê nou nie die hele distrik het soveel reën gekry nie.
Dit is duidelik vanaf die foto dat die versteuring in die bolug besig is om oos te skuif en op die 2de foto sal julle sien dat ek die dele met 'n kans vir reën oos geskuif het met nog redelike goeie kanse vir reën in die groen strook.
Voor ek vergeet, daar het ook sowat 20-28mm voorgekom (48 uur) in die Vryheid gebied, ja dit is fantasties maar dit is nog nie naasteby genoeg om riviere aan die gang te kry nie. Hidrologies is dit nog steeds krisis toestande!!!!
Wel, dit is eers die storie vir nou…..
Sannieshof 25mm reen in laaste 24 uur gemeet, plekke tussen Sannieshof en Lichtenburg tot 90mm. Maar ongelukkig is dit vir meeste mielies te laat. Net laat aanplantings sal daarby baat vind.